stanford-oval/wikipedia huggingface dataset:
אנטה פוליץ'
קריירה

פוליץ' התחיל את הקריירה שלו בקבוצת הנוער של ליובישקי ובגיל 19 הצטרף לזו של היידוק ספליט.
בקיץ 2006, פוליץ' הצטרף לזאדאר מהליגה הקרואטית השנייה.
ב-8 באוגוסט 2011, פוליץ' חתם בלוקומוטיבה זאגרב ובסיום החודש הושאל ממנה ליריבה העירונית, דינמו בה שיחק עד לסיום העונה. בקיץ 2012 פוליץ' חתם על חוזה בדינמו.
ב-7 בינואר 2013, פוליץ' הושאל ללוקומוטיבה זאגרב עד לסיום העונה.
בינואר 2014, פוליץ' עזב את קרואטיה וחתם בגנט מליגת העל הבלגית. פוליץ', זכה עם הקבוצה באליפות בלגיה הראשונה בתולדותיה בסיום עונת 2014/2015.
ב-21 באוגוסט 2015, פוליץ' הושאל לדינמו בוקרשט מליגת העל הרומנית עד לסיום העונה.
ב-20 ביולי 2016, פוליץ' חתם בטום טומסק מליגת העל הרוסית.
ב-14 באוגוסט 2018, פוליץ' חתם באל-פייסלי מליגת העל הסעודית.
ב-5 בספטמבר 2019, פוליץ' חזר לקדנציה שנייה בדינמו בוקרשט.
ב-19 ביולי 2021, פוליץ' חתם בבני סכנין.
תארים

ליגת העל הבלגית: 2016/2017
הערות שוליים

↑  דורון בן דור, ‏הבלם הקרואטי אנטה פוליץ' חתם בבני סכנין, באתר ONE‏, 19 ביולי 2021
אמנות המערות בתקופת האבן המוקדמת בצפון ספרד

מערת אלטאמירה ואמנות המערות בתקופת האבן המוקדמת בצפון ספרד (בספרדית: Cueva de Altamira y arte rupestre paleolítico del Norte de España) הוא אתר מורשת עולמית של ארגון אונסק"ו הכולל מקבץ של 18 מערות בצפון ספרד, המייצגות יחד את השיא של אמנות המערות מהתקופה הפלאוליתית העליונה באירופה לפני 35,000 - 11,000 שנה.
המערה הבולטת מבין המערות הללו הוא מערת אלטאמירה, השוכנת בתוך העיירה סנטיאנה דל מאר בקנטבריה. מערה זו מכילה אחד ממחזורי הציור החשובים ביותר של הפרהיסטוריה, שמקורם בשלהי התרבות הסולוטרנית (שיטה לסיתות כלי אבן שהייתה נפוצה לפני כ-18,500 שנים) ותחילת התרבות המגדלנית (לפני כ-16,500 ל-14,000 שנים) בתקופה הפלאוליתית העליונה. הסגנון האמנותי של מערה זו מייצג את האסכולה הפרנקו-קנטבריאינית, המאופיינת בריאליזם של ייצוג הדמויות. מערת אלאטמירה הוכרזה כאתר מורשת עולמית בשנת 1985. בשנת 2008 הורחב אתר המורשת העולמית וכלל 17 מערות נוספות הנמצאות בשלוש קהילות אוטונומיות בצפון ספרד: אסטוריאס, קנטבריה, וחבל הבסקים.
מפת דרום צרפת וצפון ספרד שבה מסומנים אתרי אמנות מערות
רשימת המערות

| קוד | שם | מיקום | קואורדינטות | אזור החיץ (בדונמים) | תמונה |
| --- | --- | --- | --- | --- | --- |
| 310-001 | מערת אלטאמירה | קנטבריה קנטבריה, סנטיאנה דל מאר | 43°22′57″N 04°07′13″W﻿ / ﻿43.38250°N 4.12028°W﻿ / 43.38250; -4.12028 | 160 |  |
| 310-002 | מערת פניה דה קנדמו | אסטוריאס אסטוריאס, קנדמו | 43°27′21″N 6°4′21″W﻿ / ﻿43.45583°N 6.07250°W﻿ / 43.45583; -6.07250 | 1,000 |  |
| 310-003 | מערת טיטו בוסטייו | אסטוריאס אסטוריאס, ריבאדסיה | 43°27′39″N 5°4′4″W﻿ / ﻿43.46083°N 5.06778°W﻿ / 43.46083; -5.06778 | 2,430 |  |
| 310-004 | מערת קובסייה | אסטוריאס אסטוריאס, קברלס | 43°19′5″N 4°52′30″W﻿ / ﻿43.31806°N 4.87500°W﻿ / 43.31806; -4.87500 | 113 |  |
| 310-005 | מערת יונין | אסטוריאס אסטוריאס, פניאמיירה אלטה | 43°19′50″N 4°38′43″W﻿ / ﻿43.33056°N 4.64528°W﻿ / 43.33056; -4.64528 | 174 |  |
| 310-006 | מערת פינדאל | אסטוריאס אסטוריאס, ריבדדווה | 43°23′51″N 4°31′58″W﻿ / ﻿43.39750°N 4.53278°W﻿ / 43.39750; -4.53278 | 694 |  |
| 310-007 | מערת צ'ופין | קנטבריה קנטבריה, ריוננסה | 43°17′26″N 4°27′29″W﻿ / ﻿43.29056°N 4.45806°W﻿ / 43.29056; -4.45806 | 167 |  |
| 310-008 | מערת אורנוס דה לה פניה | קנטבריה קנטבריה, סן פליסס דה בואלנה | 43°15′40″N 4°1′47″W﻿ / ﻿43.26111°N 4.02972°W﻿ / 43.26111; -4.02972 | 250 |  |
| 310-009 | מערת אל קסטיו | קנטבריה קנטבריה, פואנטה וייסגו | 43°17′33″N 3°57′56″W﻿ / ﻿43.2924°N 3.9655°W﻿ / 43.2924; -3.9655 | 690 |  |
| 310-010 | מערת לאס מונדאס | קנטבריה קנטבריה, פואנטה וייסגו | 43°17′20″N 3°58′03″W﻿ / ﻿43.289°N 3.9675°W﻿ / 43.289; -3.9675 | 690 |  |
| 310-011 | מערת לה פסייגה | קנטבריה קנטבריה, פואנטה וייסגו | 43°17′20″N 3°57′58″W﻿ / ﻿43.289°N 3.966°W﻿ / 43.289; -3.966 | 690 |  |
| 310-012 | מערת לאס צ'ימנאס | קנטבריה קנטבריה פואנטה וייסגו | 43°17′29″N 3°57′52″W﻿ / ﻿43.2914°N 3.9644°W﻿ / 43.2914; -3.9644 | 690 |  |
| 310-013 | מערת אל פנדו | קנטבריה קנטבריה, קמרגו | 43°23′17″N 3°54′44″W﻿ / ﻿43.38806°N 3.91222°W﻿ / 43.38806; -3.91222 | 640 |  |
| 310-014 | מערת לה גרמה | קנטבריה קנטבריה, ריבמונטאן אל מונטה | 43°25′50″N 3°39′57″W﻿ / ﻿43.43056°N 3.66583°W﻿ / 43.43056; -3.66583 | 1,000 |  |
| 310-015 | מערת קובלנס | קנטבריה קנטבריה, רמלס דה לה ויקטוריה | 43°14′44″N 3°27′08″W﻿ / ﻿43.24556°N 3.45222°W﻿ / 43.24556; -3.45222 | 13,740 |  |
| 310-016 | מערת סנטיממיניה | חבל הבסקים חבל הבסקים,ביסקאיה, קורטסובי | 43°20′47″N 2°38′12″W﻿ / ﻿43.34639°N 2.63667°W﻿ / 43.34639; -2.63667 | 990 |  |
| 310-017 | מערת אקאין | חבל הבסקים חבל הבסקים, גיפוסקואה, דבה | 43°14′09″N 02°16′31″W﻿ / ﻿43.23583°N 2.27528°W﻿ / 43.23583; -2.27528 | 146 |  |
| 310-018 | מערת אלצ'רי | חבל הבסקים חבל הבסקים, גיפוסקואה, איה | 43°16′7″N 02°08′02″W﻿ / ﻿43.26861°N 2.13389°W﻿ / 43.26861; -2.13389 | 150 |  |
לקריאה נוספת

Pike, A. W. G.; Hoffmann, D. L.; Garcia-Diez, M.; Pettitt, P. B.; Alcolea, J.; De Balbin, R.; Gonzalez-Sainz, C.; de las Heras, C.; Lasheras, J. A.; Montes, R.; Zilhao, J. (14 ביוני 2012). "U-Series Dating of Paleolithic Art in 11 Caves in Spain". Science. 336 (6087): 1409–1413. doi:10.1126/science.1219957. PMID 22700921. {{cite journal}}:  (עזרה).
אנדרה קויפרס

| --- | --- |
אנדרה קויפרס
אנדרה קויפרס
 לידה:  5 באוקטובר 1958 (בן 65) אמסטרדם, הולנד
 מידע כללי
 בשירות:  אסטרונאוט בשירות סוכנות החלל האירופית
 לאום:  הולנדי הולנד
 השכלה:  אוניברסיטת אמסטרדם 
 תקופת השירות:  1998–הווה (כ־26 שנים)
 זמן שהייה בחלל:  טיסה ראשונה: 10 ימים 20 שעות ו-53 דקות   טיסה שנייה: 192 ימים 18 שעות ו-58 דקות   סה"כ: 203 ימים 15 שעות ו-51 דקות
 עיסוק נוכחי:  אסטרונאוט
 משימות
 סויוז TMA-3/סויוז TMA-4,  משלחת 30 לתחנת החלל, משלחת 31 לתחנת החלל
    
 עיטורים
 King Willem-Alexander Inauguration Medal (30 באפריל 2013)  קצין במסדר אורנז'-נסאו (17 במאי 2004)  אביר במסדר האריה ההולנדי (15 באוקטובר 2012)  Eremedaille voor Kunst en Wetenschap (14 במרץ 2022)  עיטור הידידות (רוסיה) 
 
אנדרה קויפרס (בהולנדית: André Kuipers; נולד ב-5 באוקטובר 1958 באמסטרדם) הוא אסטרונאוט בשירות סוכנות החלל האירופית ורופא הולנדי. שהה כ-203 ימים בחלל.
השכלה ושירות צבאי

קויפרס השלים את לימודי הרפואה שלו ב-1987 באוניברסיטת אמסטרדם.
בין השנים 1987–1988 שירת ביחידת הרפואה של חיל האוויר ההולנדי.
קריירה כאסטרונאוט

נבחר לקבוצת האסטרונאוטים של ESA ב-1998.
ב-18 באפריל 2004 הפך להיות ההולנדי השני היוצא לטיסת חלל. הוא טס בחללית רוסית סויוז TMA-4, יחד עם אסטרונאוט אמריקאי ורוסי לתחנת החלל הבינלאומית. במהלך שהות בתחנת החלל הוא ביצע מספר ניסויים. הוא שב לכדור הארץ בתום 10 ימים בחלל בחללית סויוז TMA-3.
לאחר הטיסה בחלל מונה קויפרס למרצה שלא מן המניין באוניברסיטה הפרוטסטנטית של אמסטרדם (Vrije Universiteit) בפקולטות מדעים מדויקים ורפואה.
קויפרס שב לחלל ב-2011, והפך לאסטרונאוט ההולנדי הראשון שטס בחלל יותר מפעם אחת. הוא השתתף במשלחת 30 ומשלחת 31 לתחנת החלל הבינלאומית. הוא המריא ב-21 בדצמבר 2011 ונחת ב-1 ביולי 2012, לאחר שהות של 192 יום, 18 שעות ו-58 דקות. במהלך שהותו בתחנת החלל ביצע למעלה מ-50 ניסויים והיה אחראי על פעולות העגינה של חללית המטען האוטומטית ATV.עם נחיתתו, סה"כ שהה בחלל 203 ימים, 15 שעות ו-51 דקות.
קויפרס נשוי ואב לשלוש בנות ובן.
אותות ועיטורים

קויפרס נושא אותות כבוד ומדליות הולנדיים שונים:
אביר מסדר אריה הזהב של בית נסאו (2004)
אביר מסדר אריה הולנד (2012)
ב-2013 היה אחד מאבירי המלך (King of Arms) בטקס הכתרתו של מלך הולנד וילם אלכסנדר
מדליית הכבוד לאומנויות ולמדע של מסדר בית אורנג' (2022)
הערות שוליים

1 2  אנדרה קויפרס באתר spacefact
↑  רשימת ניסויים של קויפרס בטיסה ראשונה
1 2  ביוגרפיה של אנדרה קויפרס באתר סוכנות החלל האירופאית
| --- | --- |
בקרת זהויות :  GND: 1047702118  ISNI: 0000 0003 9593 596X  NTA: 266043747  VIAF: 290813445   WorldCat (עם VIAF): 290813445 
קויפרס על תחנת החלל הבינלאומית
אנטוניו קלדרה

| --- | --- |

 לידה:  1671 ונציה, הרפובליקה של ונציה 
 פטירה:  28 בדצמבר 1736 (בגיל 65 בערך) וינה, ממלכת הבסבורג 
 מוקד פעילות:  הרפובליקה של ונציה 
 תקופת הפעילות:  1693–1737 (כ־44 שנים) 
 זרם:  המוזיקה הקלאסית בתקופת הבארוק 
 שפה מועדפת:  איטלקית 
 כלי נגינה:  כינור, צ'לו 
 פרופיל ב-IMDb
 
אנטוניו קלדרה (איטלקית: Antonio Caldara‏; 1670? - 26 בדצמבר 1736), מלחין איטלקי.
חייו

קלדרה נולד בוונציה ונמשך למוזיקה בהשפעת אביו שהיה כנר. בגיל צעיר הצטרף למקהלת כנסיית סן מרקו בוונציה ולמד לנגן במספר כלי נגינה בהדרכתו של ג'ובאני לגרנצי. ב-1690 ביקר ברומא ונפגש עם מלחינים כמו ארכאנג'לו קורלי ואלסנדרו סקרלטי.
הוא נודע כצ'לן והחל לחבר מוזיקה. ב-1693 חיבר סדרה של סונאטות כנסייתיות (sonatas da chiesa) וב-1699 סדרה של סונאטות קאמריות (sonatas da camera).
בשנת 1699 עבר למנטובה ונתמנה למנצח המקהלה (Maestro di Capella) בשירותו של הדוכס ממנטובה.
במלחמת הירושה הספרדית תמך הדוכס בצד הצרפתי ובשנת 1707 גורש מאיטליה. קלדרה עבר לברצלונה, שם נתמנה למלחין בחצרו של המלך האוסטרי קרלוס השישי, הטוען לכתר ספרד אשר החזיק חצר מלכותית בברצלונה. ב-1709 עבר לרומא וב-1715 נתמנה לסגן המנצח ראשי בחצר המלכותית בווינה, משרה שהחזיק בה עד מותו.
קלדרה הלחין כ-300 יצירות בעיקר ווקליות - אופרות, קנטטות, אורטוריות, מיסות, מדריגלים וקאנונים. הוא חיבר גם יצירות דתיות כמו סטאבט מאטר ורקוויאם. לאחר מותו נשכחו רוב יצירותיו המהוות דוגמה יפה למוזיקת בארוק. בשנים האחרונות מגלים את יצירותיו וכמה מהן בוצעו בישראל, כמו המיסה דולורוזה והרקוויאם.
אנגהרד ריס

| --- | --- |
אין תמונה חופשית
 לידה:  16 ביולי 1944 אדג'וור, הממלכה המאוחדת 
 פטירה:  21 ביולי 2012 (בגיל 68) לונדון, הממלכה המאוחדת 
 מדינה:  הממלכה המאוחדת 
 מקום לימודים:  סורבון  Commonweal Lodge 
 בן או בת זוג:  כריסטופר קזנוב (1973, 1973–1994)  David Malcolm McAlpine (2005–?) 
 צאצאים:  Rhys Cazenove, Linford James de Lerisson Cazenove 
 מספר צאצאים:  2 
 פרסים והוקרה:  מפקדת במסדר האימפריה הבריטית 
 פרופיל ב-IMDb
 
אנגהרד מרי ריס, ליידי מקאלפין CBE (באנגלית: Angharad Mary Rees, Lady McAlpine;‏ 16 ביולי 1944 – 21 ביולי 2012) הייתה שחקנית ולשית. היא מוכרת מהופעותיה בטלוויזיה הבריטית בשנות השבעים של המאה העשרים ובעיקר מהופעתה בדמות דמלזה בסדרת הדרמה התקופתית "פולדארק" של ה-BBC.
ביוגרפיה

ריס נולדה באדג'וור שבמידלסקס ללינפורד ריס, פסיכיאטר ולשי, (1914–2004) ולאשתו קתרין תומאס (נפטרה ב-1993).
ב-1946, כשהייתה בת שנתיים, עברה המשפחה ממיל היל שבלונדון לקארדיף. לריס היו שני אחים ואחות. היא למדה בבית הספר העצמאי "קומונוויל לודג'" (אנ'), ואחר כך למדה במשך שני סמסטרים בסורבון בפריז, ובבית הספר למשחק "רוז ברופורד קולג'" בקנט. עוד למדה באוניברסיטת מדריד ולימדה אנגלית בספרד. בהמשך החלה לשחק בתיאטרון רפרטוארי באנגליה.
ביוגרפיה > קריירה

הופעת הבכורה של ריס הייתה ב-1968 בתפקיד חדרנית בעיבוד של "Man and Superman" מאת ג'ורג' ברנרד שו, לצדם של אריק פורטר ומגי סמית'. תפקידים נוספים שלה היו בדרמות טלוויזיוניות ובסדרות קומיות בהן "The Way We Live Now", "הגומלים", "מחזה של יום רביעי", "רופא בבית", הסדרה "Crown Court" וב-"Within These Walls".
בין תפקידיה הבולטים היו בדמות בתו של וינסטון צ'רצ'יל (בגילומו של ריצ'רד ברטון) בסרט "The Gathering Storm" (מ-1974), לוסי במחזה "Joe's Ark" מאת דניס פוטר (גם ב-1974), ובתפקיד סיליה במחזה "כטוב בעיניכם" לצדה של הלן מירן (1978). על הופעתה של ריס במחזה של פוטר אמר הבמאי אלן ברידג'ס שהיא אחת הטובות ביותר שראה מעודו.
ריס כיכבה בדמות בתו הרצחנית של ג'ק המרטש בסרט האימה "Hands of the Ripper" מ-1971. שנה אחרי כן ב-1972 שיחקה בסרט על פי "תחת חורש חלב" בכיכובם של ריצ'רד ברטון, פיטר או'טול ואליזבת טיילור. עוד בקולנוע הופיעה ריס בסרטים "ג'יין אייר" (1970), "To Catch a Spy" (מ-1971), "The Love Ban" (מ-1973), "Moments" (מ-1974), "La petite fille en velours bleu" (מ-1978), "קללת תות ענח' אמון" (1980), במיני-סדרה "Master of the Game" (מ-1984) ובסרט הפנטזיה "The Wolves of Kromer".
בתיאטרון שיחקה ריס בהפקות רבות בווסט אנד הלונדוני ובהם "It’s two foot, Six Inches Above The Ground World" (בתיאטרון וינדהמס, ב-1970); "תמונתו של דוריאן גריי" (תיאטרון ליריק בהאמרסמית', 1975); "המיליונרים" (תיאטרון היימרקט, 1978–1979); פרדיטה במחזה "אגדת חורף" (יאנג ויק, 1981); וב-"A Handful of Dust" (תיאטרון ליריק בהאמרסמית', 1982). תפקידים שייקספיריים נוספים שלה היו בדמות אופליה עם להקת התיאטרון הוולשית (1969), והרמיוני בתיאטרון שרמן בקארדיף.
בין 1975 עד 1977 כיכבה ריס בתפקיד ראשי בדמות דמלזה בסדרת הדרמה התקופתית "פולדארק" של ה-BBC. התפקיד מזוהה איתה ביותר אחרי שהופיעה בכל פרקי הסדרה פרט לפרק הראשון.
ריס שיחקה בסיור הופעות של המחזה "בעל אידיאלי" מאת אוסקר ויילד בהפקת ביל קנרייט ובבימויו של פיטר הול, יחד עם מייקל דניסון ודולסי גריי. היא הופיעה יחד עם ג'ון מורטימר ב-"Mortimer’s Miscellany", אנתולוגיה של שירה ופרוזה שהוצגה ברחבי בריטניה.
בשנים 1989–1990 שיחקה ריס בסיטקום "Close to Home", וב-1992 השתתפה בדרמת הספורט "Trainer".
ריס הייתה עמיתה בקולג' המלכותי הוולשי למוזיקה. על שמה נקרא פאב בפונטיפריד.
אחרי מותו של בנה לינפורד ב-1999, עזבה ריס את קריירת המשחק והתרכזה בתחום של עיצוב תכשיטים האהוב עליה. היא הקימה חברה לעיצוב תכשיטים בשם Angharad שבסיסה בנייטסברידג'. תכשיטים בעיצובה הוצגו בסרט "אליזבת: תור הזהב" (2007).
ביוגרפיה > חיים אישיים

ב-18 בספטמבר 1973 התחתנה ריס עם השחקן כריסטופר קזנוב שהתפרסם באותה עת בהופעתו בסדרה "The Regiment". לבני הזוג נולדו שני בנים: לינפורד ג'יימס (20 ביולי 1974 – 10 בספטמבר 1999) וריס ויליאם (נולד ב-1976). לינפורד נהרג בתאונת דרכים בכביש M11 באסקס כשנסע לאוניברסיטת קיימברידג' שם סיים תואר מאסטר בפילוסופיה. ריס וקזנוב התגרשו ב-1994. קזנוב נפטר ב-2010 מאלח דם.
לריס הייתה מערכת יחסם עם השחקן הבריטי אלן בייטס. אחרי מותו של בייטס ב-2005 נישאה ריס לדייוויד מקאלפין והייתה נשואה לו עד מותה.
ריס נפטרה ב-21 ביולי 2012, בגיל 68, מסרטן הלבלב.
ב-27 בספטמבר 2012 נערך לזכרה טקס אזכרה בכנסיית סנט פול בנייטסבריד שבלונדון. ג'וליאן פלוז נשא דברים לזכרה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1968 |  | BBC Play of the Month | חדרנית | בפרק "Man and Superman" |
| 1968 | או לה לה! | Ooh La La! | קלותילד | בפרק "What a Wedding" |
| 1968 |  | The Wednesday Play | בילי | בפרק "Anyone for Tennis?" |
| 1968 | הגומלים | The Avengers | רדהד | בפרק "They Keep Killing Steed" |
| 1969 |  | The Way We Live Now | מארי מלמוט |  |
| 1969 |  | Doctor in the House | פרנסס | בפרק "Getting the Bird" |
| 1970 | פול טמפל | Paul Temple | ג'נט אשלי | בפרק "The Victim" |
| 1970 | ג'יין אייר | Jane Eyre | לואיז |  |
| 1971 |  | Thirty-Minute Theatre | סיסי | בפרק "But Now They Are Fled" |
| 1971 | תיאטרון הכורסה | Armchair Theatre | ג'וליה | בפרק "Office Party" |
| 1971 |  | Catch Me a Spy | ויקטוריה |  |
| 1971 |  | Hands of the Ripper | אנה |  |
| 1972 | תחת חורש חלב | Under Milk Wood | גוסמר ביינון |  |
| 1972 |  | The Protectors | לינדה, החברה של צ'ארלי | בפרק "Triple Cross" |
| 1972 |  | ITV Sunday Night Theatre | הנערה | בפרק " The Piano Player" |
| 1972 |  | The Fenn Street Gang | מרגרט ברבר | בפרק "And Baby Makes Four" |
| 1973 |  | Anyone for Sex? | ג'קי |  |
| 1973 |  | Baffled! | פגי טרייסוול | סרט טלוויזיה |
| 1973 |  | Full House |  | סדרת טלוויזיה (פרק אחד) |
| 1973 |  | Love Story | שרה | בפרק "A Face of Your Own" |
| 1973 |  | Crown Court | פולין אליס | בפרק "Act of Vengeance: Regina v Collings" |
| 1972–1973 |  | Doctor in Charge | האחות אנבל דאוונפורט | סדרת טלוויזיה |
| 1974 |  | Thriller | סטלה מייסון | בפרק "Once the Killing Starts" |
| 1974 |  | Bedtime Stories | מיס גולדי | בפרק "Goldilocks and the Three Bears" |
| 1974 |  | Within These Walls | אן פרנץ' | בפרק "Guessing Game" |
| 1974 |  | Late Night Drama |  | בפרק "Graceless Go I" |
| 1974 |  | Moments | כריסי |  |
| 1974 |  | The Gathering Storm | שרה צ'רצ'יל | סרט טלוויזיה |
| 1975 |  | The Wide World of Mystery | סטלה מייסון | בפרק "Once the Killing Starts" |
| 1975–1977 | פולדארק | Poldark | דמלזה |  |
| 1976 | הדוכסית מרחוב דיוק | The Duchess of Duke Street | ליידי אדם | בפרק "For Love or Money" |
| 1978 |  | Little Girl in Blue Velvet | מאשה |  |
| 1978 | כטוב בעיניכם | As You Like It | סיליה |  |
| 1980 |  | Jukes of Piccadilly | אמנדה | בפרק " Dulverton Green" |
| 1980 |  | The Curse of King Tut's Tomb |  |  |
| 1980 |  | Moving Pictures |  | סרט טלוויזיה |
| 1983 |  | The Forgotten Story | פטרישה | סדרת טלוויזיה |
| 1984 |  | Master of the Game | מריאן הופמן | מיני-סדרה |
| 1984 | רובין הוד | Robin Hood | ג'נט מאלדסון | בפרק "The Witch of Elsdon" |
| 1985 | רמינגטון סטיל | Remington Steele | קתרין גאלט | בפרק "Steele Searching" |
| 1988 |  | Screen Two | מונה מקאולי | בפרק "The Temptation of Eileen Hughes" |
| 1989 |  | Flying Lady | מגאן | בפרק "Ivor" |
| 1989–1990 |  | Close to Home | הלן דה אנג'לו |  |
| 1991 |  | Boon | הלן דייוויס | בפרק "Lost on the Range" |
| 1992 |  | Trainer | קרוליין פארל | סדרת טלוויזיה |
| 1998 |  | The Wolves of Kromer | מרי |  |
הערות שוליים

1 2  Anthony Hayward (22 ביולי 2012). "Angharad Rees obituary | Television & radio". London: The Guardian. נבדק ב-2012-07-23. {{cite news}}:  (עזרה)
1 2  Edwards, Griffith (12 באוגוסט 2004). "Linford Rees". The Guardian (באנגלית בריטית). ISSN 0261-3077. נבדק ב-13 בספטמבר 2016. {{cite news}}:  (עזרה)
1 2   Angharad Rees (Obituary), The Telegraph, 22 July 2012
↑  W. Stephen Gilbert The Life and Work of Dennis Potter, Woodstock, NY: Overlook Press, 1998, p.215
↑  Hands of the Ripper, 1972-07-13, נבדק ב-2016-09-13
1 2  Angharad Rees: Obituary from thestage.co.uk
↑  Poldark, Museum of Broadcast Communications
↑  "Angharad's, Pontypridd". Useyourlocal.com (באנגלית בריטית). אורכב מ-המקור ב-2013-01-05. נבדק ב-2016-09-13.
↑  "Poldark star Angharad Rees remembered". BBC News. נבדק ב-2016-01-03.
↑  ANGHARAD REES LIMITED 04534252 (E1) 14/12/2010 (listing at London Gazette)
↑  "BBC News | Wales | Welsh actress pays tribute to her son". news.bbc.co.uk. נבדק ב-13 בספטמבר 2016. {{cite web}}:  (עזרה)
↑  "BBC News - Former Dynasty star Christopher Cazenove dies". news.bbc.co.uk. נבדק ב-13 בספטמבר 2016. {{cite web}}:  (עזרה)
1 2    Tim Walker. Edited by Richard Eden, ‏Downton Abbey creator Julian Fellowes leads tributes to Angharad Rees, The Telegraph, 28 September 2012
↑  "BBC News - Poldark actress Angharad Rees dies from cancer". Bbc.co.uk. 21 ביולי 2012. נבדק ב-2012-07-21. {{cite news}}:  (עזרה)
↑  Angharad Rees (1949-2012), Peerage News, 22 July 2012
| --- | --- |
בקרת זהויות :  NLI: 987007451086305171  PLWABN: 9810646377205606  BIBSYS: 6040611  BNE: XX1065675  BnF: cb14219535g (data)  ISNI: 0000 0000 6302 9581  LCCN: n87860212  SUDOC: 151169470  Trove: 874557  VIAF: 86682233   WorldCat (עם VIAF): 86682233
אנדרו רדמיין

אנדרו ג'יימס רדמיין (באנגלית: Andrew James Redmayne; נולד ב-13 בינואר 1989) הוא כדורגלן אוסטרלי המשחק בעמדת השוער בסידני ובנבחרת אוסטרליה.
קריירה

רדמיין החל את הקריירה שלו בקבוצות חובבניות חצי-מקצועניות. בצעירותו נבחן בארסנל, אך זו העדיפה להחתים על פניו את וויצ'ך שצ'נסני.
בשנת 2008 חתם בסנטרל קואסט מרינרס מליגת העל האוסטרלית, ובספטמבר ערך את הופעת הבכורה שלו בקבוצה.
ב-18 בינואר 2010 הצטרף לבריזבן רואר. הוא ערך את הופעת הבכורה שלו במועדון כמחליף בדקה ה-80 של השוער הראשון מייקל תיאוקליטוס בניצחון 4–0 בבית על גולד קואסט יונייטד.
לאחר ששיחק גם במלבורן סיטי ובווסטרן סידני וונדררס, בינואר 2017 חתם בסידני והפך לשוער הראשון של הקבוצה.
קריירה > קריירת נבחרות

רדמיין שיחק בנבחרות הצעירות של אוסטרליה, וב-7 ביוני 2019 ערך את הופעת הבכורה שלו בנבחרת הבוגרת בהפסד 0–1 לדרום קוריאה במשחק ידידות.
ב-13 ביוני 2022, רדמיין עלה מהספסל בדקה ה-120 של משחק הפלייאוף של מוקדמות מונדיאל 2022 נגד פרו. בדו-קרב הפנדלים הוא הציל את הפנדל האחרון והבטיח את עלייתה של אוסטרליה למונדיאל 2022. בראיון לאחר המשחק, רדמיין חשף שהטקטיקה תוכננה במשך חודשים.
נכלל בסגל נבחרת אוסטרליה לטורניר מונדיאל 2022.
הערות שוליים

↑  South Korea vs. Australia - Football Match Summary - June 7, 2019 - ESPN, ESPN.com (באנגלית)
↑  Australia vs. Peru - Football Match Summary - June 13, 2022 - ESPN, ESPN.com (באנגלית)
↑  How the Socceroos 'planned' Redmayne's heroics months in advance, Socceroos, ‏2022-06-14 (באנגלית)
↑  Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית)
| נבחרת אוסטרליה – מונדיאל 2022 |
| --- | --- | --- |
|  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד |  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד | אוסטרליה |
אמנית ביצתית

| אמנית ביצתית |
| --- | --- |

מיון מדעי
ממלכה:: פטריות
מערכה:: פטריות בסיסה
מחלקה:: פטריות הינומיות
סדרה:: פקועאים
משפחה:: אמניתיים
סוג:: אמנית
מין:: אמנית ביצתית
שם מדעי
 Amanita ovoidea ‏לינק, 1833
אמנית ביצתית (שם מדעי: Amanita ovoidea) היא פטריית בסיסה בצבע לבן בסוג אמנית הנפוץ ברחבי אירופה, בעיקר בחורש ים תיכוני בדרום אירופה וגם בארץ ישראל. הפטרייה משגשגת הודות ליחסי הגומלין עם מיני עצים נשירים ומחטניים וניתן למצאה בדרך כלל תחת עצי אלון וערמון וביערות אורן. קוטר הכיפה הבשרנית של פטרייה בוגרת יכול להגיע עד 30 ס"מ, הגודל הרגיל הוא כ-15 ס"מ.
הכיפה, הנבגים וה"רגל" לבנים, כאשר הרגל גלילית, מרכזית, זקופה, עבה ובעלת מרקם מחוספס. הפטרייה מופיעה החל מסוף נובמבר (אם גשום) ועד סוף ינואר. בראשית צמיחתה מזכירה הפטרייה ביצת תרנגולת, הן בצבע והן בגודל ומכאן שמה. צורת הביצה היא למעשה הכיפה העוטפת את בסיס הרגל. בהמשך התפתחותה, נפרדת הכיפה והרגל מתחילה להתפתח.
הפטרייה טובה למאכל, אך דומה מאוד לפטריות הרעילות Amanita virosa ו-Amanita proxima והיו מקרי הרעלה עקב טעות בזיהוי.
הערות שוליים

↑  הפטרייה הרעילה דמתה לאכילה - בן 58 אושפז, ישראל היום, 27 בדצמבר 2012
אנגבנד

אנגבנד (באנגלית: Angband; מסינדארין: תופת הברזל) הוא מקום בדיוני המופיע בספריו של ג'.ר.ר. טולקין. אנגבנד היה מעוזו הגדול של שר האופל מורגות' בעידן הראשון לעלות השמש. אנגבנד שוכנת ממש בצפון מערב הארץ התיכונה.
גאוגרפיה

בצפון מערב הארץ התיכונה, מעבר לארד לוין, שכנו בלריאנד והארצות שמצפון לה. מצפון לרמת דורתוניון המהווה את גבולה הצפוני של בלריאנד, שכנו מישורי ארד גלן (החבל הירוק) הרחבים והירוקים. מצפון להם ישבה "דור דידלות" - ארץ צלמוות - ארצו של מורגות'. שם, תחת הרי הברזל (ארד אנגרין) הקפואים, כרה מורגות' את משכנותיו, מערותיו וצינוקיו העמוקים. ממערב הייתה היתלום.
תולדות > הקמת אנגבנד

ראשיתה של אנגבנד הייתה במלחמות שניהל מורגות' עם יתר הולאר בזמן תהליך יצירת העולם. לאחר שהולאר התבצרו להם בארץ אמן המערבית, הקים מורגות' - שמעוזו העיקרי היה אז באוטומנו, מצודה בצפון מערב הארץ התיכונה, למשמר מפני פלישה של הולאר לארצו. שם המקום נקרא אנגבנד ומתכונתו הייתה אולמות, מפחות וצינוקים, נשקיות, קסרקטינים ומחילות ומרתפים, בהם שכנו משרתי מורגות' וצבאו ושם כלא את אסיריו.
תולדות > חורבן אנגבנד

לאחר שהולאר גילו כי העלפים נעורו במזרח הארץ התיכונה, החליטו לצאת למלחמה במורגות' במטרה להגן עליהם. במהירות נחתו צבאות הולאר על אוטומנו ואנגבנד, החריבו אותן והביסו את השוכנים בהן ולקחו את מורגות' כאסיר לארץ אמן. אוטומנו נהרסה עד היסוד, אך הרס אנגבנד לא היה יסודי ורק החלקים העליונים נהרסו. צבאו של מורגות' ויצוריו נותרו במפלסים התחתונים, מחכים לשובו של אדונם.
תולדות > העידן הראשון

לאחר שעכר את אושרה של הממלכה הברוכה, נמלט מורגות' והסילמרילים בידו ושב לארץ התיכונה. שם שיקם את הריסות אנגבנד ובנאה מחדש. מעליה הקים את הרי תנגורודרים (הרי העריצות) ולהם שלוש פסגות. הרי תנגורודרים שימשו כצריחים למשמר ומושב צבא ואחסון נשק. תחת מצוקי תנגורודרים היו שערי אנגבנד.
זמן לא רב לאחר מכן, שבו הנולדור לארץ התיכונה בניסיון להשיב לידיהם את הסילמרילים. במשך מאות שנים התכתשו עם צבאות מורגות' ללא הפוגה עד כי הובסו אחד לאחד. בשנת 510 לעלות השמש, שלח מורגות צבא גדול מאנגבנד והחריב את גונדולין, ממלכת הנולדור האחרונה שעוד עמדה על תילה. אז בטח מורגות' בחוסן אנגבנד וחשב כי מעתה לא יקום איש בפניו.
חורבן אנגבנד

כמעט שש מאות שנה לאחר עלות השמש, התחוללה מלחמת החרון. לאחר שאארנדיל הספן הצליח להגיע לארץ אמן ושטח לפני הולאר את תחינתם של עלפים ובני אדם - להצלה מידיו של מורגות', יצאו צבאות הולאר מארץ אמן ונחתו על חופי הארץ התיכונה. 
אז הסתערו צבאות הולאר על אנגבנד ונלחמו בצבאותיו של מורגות'. לאחר שהסתיים הקרב הגדול, הובסו כוחותיו של מורגות' תבוסה ניצחת ומורגות' נכבל ונלקח משם על ידי צבאות הולאר ואנגבנד נשמדה.
לאחר הקרב שקעו תחת גלי הים כל בלריאנד והארצות שמצפון לה. עמם שקעה בים אנגבנד החרבה.